CELEX: C2007/140/10
Language: fi
Date: 2007-06-23 00:00:00
Title: Asia C-33/07: Ennakkoratkaisupyyntö, jonka Tribunal Dâmboviţa (Romania) on esittänyt 24.1.2007 — Ministerul Administraţiei şi Internelor — Direcţia Generală de Paşapoarte Bucureşti v. Gheorghe Jipa

23.6.2007   
            
            
               FI
            
            
               Euroopan unionin virallinen lehti
            
            
               C 140/6
            
         Ennakkoratkaisupyyntö, jonka Tribunal Dâmboviţa (Romania) on esittänyt 24.1.2007 — Ministerul Administraţiei şi Internelor — Direcţia Generală de Paşapoarte Bucureşti v. Gheorghe Jipa
   (Asia C-33/07)
   (2007/C 140/10)
   Oikeudenkäyntikieli: romania
   Ennakkoratkaisua pyytänyt tuomioistuin
   Tribunal Dâmboviţa
   Pääasian asianosaiset
   
      Kantaja: Ministerul Administraţiei şi Internelor — Direcţia Generală de Paşapoarte Bucureşti
   
      Vastaaja: Gheorghe Jipa
   Ennakkoratkaisukysymykset
   
               1)
            
            
               Onko EY 18 artiklaa (konsolidoitu versio; EUVL C 325, 24.12.2002) tulkittava siten, että sen vastaista on Romaniassa voimassa oleva lainsäädäntö (Romanian kansalaisten vapaasta liikkuvuudesta ulkomailla annetun lain nro 248/2005 38 ja 39 §), jolla rajoitetaan henkilöiden vapaata liikkuvuutta?
            
         
               2)
            
            
               
                           a)
                        
                        
                           Rajoitetaanko lain nro 248/2005 38 ja 39 §:llä, joissa estetään henkilöä (joka on Romanian kansalainen ja nyt myös unionin kansalainen) liikkumasta vapaasti toisessa valtiossa (esillä olevassa asiassa unionin jäsenvaltiossa), EY 18 artiklassa vahvistettua henkilöiden vapaata liikkuvuutta?
                        
                     
                           b)
                        
                        
                           Voiko Euroopan unionin jäsenvaltio (esillä olevassa asiassa Romania) säätää rajoituksia kansalaistensa vapaalle liikkuvuudelle toisten jäsenvaltioiden alueella?
                        
                     
         
               3)
            
            
               
                           a)
                        
                        
                           Kuuluuko ”luvaton oleskelu”, joka mainitaan hallituksen asetuksessa nro 825/2005, jolla on hyväksytty yhtäältä Romanian hallituksen ja toisaalta Belgian kuningaskunnan, Luxemburgin suurherttuakunnan ja Alankomaiden kuningaskunnan hallitusten välillä luvattomasti maahan saapuneiden tai luvattomasti maassa oleskelevien henkilöiden vastaanottamisesta tehty sopimus (jonka nojalla vastaaja, joka oli luvattomasti oleskellut toisessa maassa, vastaanotettiin kotimaahansa) direktiivin 2004/38/EY (1) 27 artiklassa tarkoitettujen ”yleisen järjestyksen” tai ”yleisen turvallisuuden” käsitteiden piiriin siten, että tällaisen henkilön liikkumisvapautta voidaan rajoittaa?
                        
                     
                           b)
                        
                        
                           Mikäli edelliseen kysymykseen vastataan myöntävästi, onko Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella annetun direktiivin 2003/38/EY 27 artiklaa tulkittava siten, että jäsenvaltiot voivat rajoittaa unionin kansalaisen vapaata liikkuvuutta ja oleskelua ”yleiseen järjestykseen” tai ”yleiseen turvallisuuteen” liittyvistä syistä automaattisesti, arvioimatta ”henkilön omaa käyttäytymistä”.
                        
                     
         
      (1)  EUVL L 158, s. 77.